Við skildum við Hallgrím Pétursson í síðasta pistli þar sem hann hafði sent Ragnheiði Brynjólfsdóttur , dóttir Brynjólfs biskups Sveinssonar í Skálholti , handritið að sínum dýrasta kveðskap . Var það í maí árið 1661 . Hafði handritið að geyma meðal annars Passíusálmana , Sálminn um blómið og sálminn Um fallvaltleika heimsins . Treysti hann konunum greinilega betur en öðrum fyrir þessum verkum sínum . Hallgrímur sendi einnig sálmana til Jóns Jónssonar prófasts á Melum í Melasveit og geymdi eitt eintak sjálfur . Því þeir atburðir sem þá áttu sér stað sýna vel þann mann sem Hallgrímur hafði að geyma . Ragnheiður Brynjólfsdóttir hafði alist upp í Skálholti í einni voldugustu fjölskyldu Íslands á 17. öld , dóttir biskupsins og besta kvonfang landsins Það olli því miklu uppnámi þegar sögusagnir fóru að berast af því að hún ætti í óleyfilegu ástarsambandi við kennara sinn , Daða Halldórsson . Var svo rammt að þessu kveðið að hún var neydd til að sverja skírlífiseyð í viðurvist fjölda presta úr Ártnesþingi í Skálholtskirkju . Eiðtakan fór fram þann 11. mai árið 1661 . Þá var Ragnheiður aðeins 19 ára gömul . Læt ég eiðinn fylgja og bið lesendur að lygna aftur augunum og sjá fyrir sér prestafjöldann og glottandi áhorfendur þar sem Ragnheiður ein og varnarlaus er niðurlægð opinberlega á þennan hátt . " Til þess legg ég , Ragnheiður Brynjólfsdóttir , hönd á helga bók og það sver ég við guð almáttugan , að ég er enn nú á þessari stundu svo óspillt mey af öllum karlmanns völdum og holdlegum saurlífsverkum sem þá , er ég fæddist fyrst í þennan heim af minnar móður lífi , svo sannarlega hjálpi mér guð með sinni miskunn , sem ég þetta sver , en refsi mér , ef ég lýg " . Í þessum sama píslar - mánuði , ef til vill í þeirri sömu viku sem hún er skotspónn kirkju og almenning , fær Ragnheiður handrit Hallgríms að Passíusálmunum í hendur . Tileinkunarorð Hallgríms til Ragnheiðar hafa varðveist í eftirriti Hálfdanar Einarssonar skólameistara á Hólum og eru þannig : Mikill er munur heims og himins | sama heimi neita , sem himins vill leita " . Hér kveður við annan tón í garð stúlkunnar ungu en hjá hinum dómharða samtíma . Vinátta , virðing og umfram allt umhyggja lýsir úr orðum Hallgríms . Allt fram á okkar tíma hafa " skáldin " leikið sér að því að níða og rægja Ragnheiði . Brynjólfur biskup tók son hennar , Þórð Daðason , að sér og arfleiddi að öllum eigum sínum - beygður af samviskubiti og eftirsjá án efa . En pilturinn lést aðeins 11 ára gamall og svo fór að Brynjólfur skildi enga afkomendur eftir sig . Allt eins og blómstrið eina upp vex á sléttri grund fagurt með frjóvgun hreina fyrst um dags morgunstund , á snöggu augabragði af skorið verður fljótt , lit og blöð niður lagði , - líf mannlegt endar skjótt . Ég lifi' í Jesú nafni , í Jesú nafni' eg dey , þó heilsa' og líf mér hafni , hræðist ég dauðann ei . Dauði , ég óttast eigi afl þitt né valdið gilt , í Kristí krafti' eg segi : Kom þú sæll , þá þú vilt .